《上巳至玉津园赐宴》
宋代·钱易

祓禊标春巳，歌时庆鲁雩。
禁园宣密宴，玉馔赐天厨。
班序参三殿，衣冠盛两部。
云罍倾上席，宝马闹长衢。
帝泽恩何重，春风节已徂。
归来白虎殿，微咏共操觚。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。